iraklixyz/georgian-wikipedia-cleaned huggingface dataset:
ტონატიკო

ტონატიკოს მუნიციპალიტეტი ― მუნიციპალიტეტი მეხიკოს შტატში, მექსიკის ცენტრალურ ნაწილში. 2020 წლის აღწერის მიხედვით, მუნიციპალიტეტის მოსახლეობა 12,912 ადამიანს შეადგენს, რაც 2010 წლის მაჩვენებელთან შედარებით 6.7 %-ით მეტია. მუნიციპალიტეტის ფართობია 90.2 კმ². მოსახლეობის სიმჭიდროვეა 143.1 ადამიანი კმ²-ზე. ტერიტორია მეხიკოს შტატის შემადგენლობაში 1870 წლის 18 ოქტომბერს შევიდა. მუნიციპალიტეტის ადმინისტრაციული ცენტრია ტონატიკო. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 50107.
ტონანიტლა

ტონანიტლის მუნიციპალიტეტი ― მუნიციპალიტეტი მეხიკოს შტატში, მექსიკის ცენტრალურ ნაწილში. 2020 წლის აღწერის მიხედვით, მუნიციპალიტეტის მოსახლეობა 14,883 ადამიანს შეადგენს, რაც 2010 წლის მაჩვენებელთან შედარებით 45.7 %-ით მეტია. მუნიციპალიტეტის ფართობია 9 კმ². მოსახლეობის სიმჭიდროვეა 1,653.7 ადამიანი კმ²-ზე. ტერიტორია მეხიკოს შტატის შემადგენლობაში 2003 წლის 25 ივლისს შევიდა. მუნიციპალიტეტის ადმინისტრაციული ცენტრია სანტა-მარია-ტონანიტლა. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 50125.
ტულტეპეკი

ტულტეპეკის მუნიციპალიტეტი ― მუნიციპალიტეტი მეხიკოს შტატში, მექსიკის ცენტრალურ ნაწილში. 2020 წლის აღწერის მიხედვით, მუნიციპალიტეტის მოსახლეობა 157,645 ადამიანს შეადგენს, რაც 2010 წლის მაჩვენებელთან შედარებით 71.7 %-ით მეტია. მუნიციპალიტეტის ფართობია 26.8 კმ². მოსახლეობის სიმჭიდროვეა 5,882.3 ადამიანი კმ²-ზე. ტერიტორია მეხიკოს შტატის შემადგენლობაში 1852 წელს შევიდა. მუნიციპალიტეტის ადმინისტრაციული ცენტრია ტულტეპეკი. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 50108.
ვალიე-დე-ბრავო

ვალიე-დე-ბრავოს მუნიციპალიტეტი ― მუნიციპალიტეტი მეხიკოს შტატში, მექსიკის ცენტრალურ ნაწილში. 2020 წლის აღწერის მიხედვით, მუნიციპალიტეტის მოსახლეობა 61,590 ადამიანს შეადგენს, რაც 2010 წლის მაჩვენებლის ტოლია. მუნიციპალიტეტის ფართობია 400.6 კმ². მოსახლეობის სიმჭიდროვეა 153.7 ადამიანი კმ²-ზე. ტერიტორია მეხიკოს შტატის შემადგენლობაში 1826 წელს შევიდა. მუნიციპალიტეტის ადმინისტრაციული ცენტრია ვალიე-დე-ბრავო. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 50110.
ვალიე-დე-ჩალკო-სოლიდარიდადი

ვალიე-დე-ჩალკო-სოლიდარიდადის მუნიციპალიტეტი ― მუნიციპალიტეტი მეხიკოს შტატში, მექსიკის ცენტრალურ ნაწილში. 2020 წლის აღწერის მიხედვით, მუნიციპალიტეტის მოსახლეობა 391,731 ადამიანს შეადგენს, რაც 2010 წლის მაჩვენებელთან შედარებით 9.5 %-ით მეტია. მუნიციპალიტეტის ფართობია 46.7 კმ². მოსახლეობის სიმჭიდროვეა 8,388.2 ადამიანი კმ²-ზე. ტერიტორია მეხიკოს შტატის შემადგენლობაში 1994 წლის 9 ნოემბერს შევიდა. მუნიციპალიტეტის ადმინისტრაციული ცენტრია სიკო. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 50122.
ვილია-დე-ალიენდეს მუნიციპალიტეტი

ვილია-დე-ალიენდეს მუნიციპალიტეტი ― მუნიციპალიტეტი მეხიკოს შტატში, მექსიკის ცენტრალურ ნაწილში. 2020 წლის აღწერის მიხედვით, მუნიციპალიტეტის მოსახლეობა 53,275 ადამიანს შეადგენს, რაც 2010 წლის მაჩვენებელთან შედარებით 11.7 %-ით მეტია. მუნიციპალიტეტის ფართობია 309.5 კმ². მოსახლეობის სიმჭიდროვეა 172.1 ადამიანი კმ²-ზე. ტერიტორია მეხიკოს შტატის შემადგენლობაში 1826 წელს შევიდა. მუნიციპალიტეტის ადმინისტრაციული ცენტრია სან-ხოსე-ვილია-დე-ალიენდე. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 50111.
ვილია-დელ-კარბონი

ვილია-დელ-კარბონის მუნიციპალიტეტი ― მუნიციპალიტეტი მეხიკოს შტატში, მექსიკის ცენტრალურ ნაწილში. 2020 წლის აღწერის მიხედვით, მუნიციპალიტეტის მოსახლეობა 51,498 ადამიანს შეადგენს, რაც 2010 წლის მაჩვენებელთან შედარებით 14.7 %-ით მეტია. მუნიციპალიტეტის ფართობია 303.3 კმ². მოსახლეობის სიმჭიდროვეა 169.8 ადამიანი კმ²-ზე. ტერიტორია მეხიკოს შტატის შემადგენლობაში 1826 წელს შევიდა. მუნიციპალიტეტის ადმინისტრაციული ცენტრია ვილია-დელ-კარბონი. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 50102.
ტოიო ფუჯიტა

ტოიო ფუჯიტა (16 ივლისი, 1893 — 25 ივლისი, 1959) — იაპონელი მსახიობი. 1910-იანებიდან 1930-იანების მეორე ნახევრამდე მუშაობდა ჰოლივუდში.
ბიოგრაფია
ტოიო იაპონიაში ნიჭიერ თეატრის მსახიობად ითვლებოდა. მალევე გადასახლდა აშშ-ში, სადაც ლოს-ანჯელესისა და სან-ფრანცისკოს სცენებზე განაგრძო მოღვაწეობა. მოგვიანებით დასახლდა ლოს-ანჯელესში, სადაც, პატარა ტოკიოს სამეზობლოში, ფლობდა თეატრს. აქვე შეხვდა სესუ ჰაიაკავას, მსახიობს, ვისთან ერთადაც მრავალ ფილმში მიიღო მონაწილეობა. ტოიომ ჟურნალისტებს განუცხადა, რომ მეკობრეებზე დაწერილი თხზულებების კითხვა უყვარდა.
რჩეული ფილმოგრაფია
„გულმაგარი მხდალი“ (1919);
„დრაკონის მხატვარი“ (1919);
„ღირსების ბონდები“ (1919);
„ტონგელი კაცი“ (1919);
„ტოკიოს სირინოზი“ (1920);
„შავი ვარდები“ (1921);
„სადაც ბინდია“ (1921);
„უკანასკნელი ხუთი დღე“ (1922);
„გარიყული ქალი“ (1923);
„სარეველების ბაღი“ (1924);
„ოფიცერი ო’ბრიენი“ (1930);
„ექიმ ფუ მანჩუს დაბრუნება“ (1930);
„კუნი ო მამურო მონო: ნიჩირენი“ (1935);
ვახტანგ ზესაშვილი

ვახტანგ ივანეს ძე ზესაშვილი (დ. 1 ოქტომბერი, 1922, სენაკი, — გ. 27 იანვარი, 2006, თბილისი) — ქართველი გეოლოგი, კავკასიის იურული ნალექების სტრატიგრაფიისა და პალეონტოლოგიის მკვლევარი, საქართველოს დამსახურებული გეოლოგი (1985).

დაამთავრა საქართველოს პოლიტექნიკური ინსტიტუტი (1948). 1947 წლიდან მუშაობდა ა. ჯანელიძის სახელობის გეოლოგიის ინსტიტუტში, იყო წამყვანი მეცნიერი თანამშრომელი და განყოფილების გამგე. მისი ხელმძღვანელობის პერიოდში გამოიცა განყოფილების თანამშრომელთა სამეცნიერო სტატიების 4 კრებული, პალეონტოლოგიური მუზეუმის კატალოგები და მეგზურები, განსაზღვრა ადრე და შუაიურული ფაუნის 130-მდე კოლექცია.

ზესაშვილი იყო საბჭოთა კავშირის სტრატიგრაფიული კომიტეტის იურული კომისიის წევრი (1960–1991), კავკასიის სტრატიგრაფიული კომიტეტის იურული სექციის თავმჯდომარე (1975–1983), ქართული ენციკლოპედიის მეცნიერი კონსულტანტი (1998–2000). 1964–1985 წლებში არჩეული იყო საქართველოს გეოლოგიური საზოგადოების ვიცე-პრეზიდენტად.
კლაუს როქსინი

კლაუს როქსინი (დ. 15 მაისი, 1931, ჰამბურგი – გ. 18 თებერვალი, 2025) — გერმანელი იურისტი, სისხლის სამართლის ერთ-ერთი ყველაზე გავლენიანი დოგმატიკოსი. კლაუს როქსმანი იყო 28 უნივერსიტეტის საპატიო დოქტორი და გერმანიის ფედერაციული რესპუბლიკის პირველი ხარისხის ღირსების ორდენის კავალერი.

აკადემიური კარიერა
1950-1954 წლებში სწავლობდა ჰამბურგის უნივერსიტეტში, სამართლის ფაკულტეტეზე. 1957 წელს მიიღო დოქტორის ხარისხი, იყო პროფესორ ჰაინრიხ ჰენკელის ასისტენტი. 1963 წელს გახდა გიოტინგენის უნივერსიტეტის პროფესორი. 1966 წელს იყო გერმანიის სისხლის სამართლის კოდექსის ზოგადი ნაწილის ალტერნატიული პროექტის ერთ-ერთი თანაავტორი. 1971-1999 წლებში ლუდვიგ-მაქსიმილიანის უნივერსიტეტის პროფესორი. 2023 წელს დაჯილდოვდა ბავარიის კონსტიტუციური მედლით.
ალბერტსლუნის მუნიციპალიტეტი

ალბერტსლუნის მუნიციპალიტეტი — მუნიციპალიტეტი დანიის აღმოსავლეთ ნაწილში, კუნძულ ზელანდიაზე, დედაქალაქის რეგიონში. მუნიციპალიტეტის ფართობი 23,04 კმ²-ია, მოსახლეობა 28,117 ადამიანს შეადგენს (2025), ხოლო მოსახლეობის სიმჭიდროვე 1,220 ადამიანია კმ²-ზე. მთავარი ქალაქი და მუნიციპალური საბჭოს ცენტრია ქალაქი ალბერტსლუნი. დაარსდა 1842 წლის 1-ელ იანვარს.

პოლიტიკა
მუნიციპალური საბჭო შედგება 21 წევრისგან, რომლებიც 4 წლის ვადით აირჩევიან.
პერქერონის სინდრომი

პერქერონის სინდრომი (ასევე ცნობილი, როგორც პარამედიანური თალამუსის სინდრომი) — პათოლოგიური ნევროლოგიური მდგომარეობა, გამოწვეული პერქერონის არტერიის დაზიანებით. აღსანიშნავია, რომ თავად პერქერონის არტერია წარმოადგენს ანატომიურ თავისებურებას, რომელიც გვხვდება პოპულაციის მხოლოდ 7-11%-ში. ის არის კენტი არტერია, რომელიც გამოეყოფა თავის ტვინის უკანა არტერიას და ამარაგებს თალამუსის ვენტრომედიალურ (ქვედა და შიგნითა) ნაწილებსა და შუა ტვინს. შესაბამისად, პერქერონის არტერიის დაზიანებისას მაგნიტურ-რეზონანსულ გამოსახულებაზე შეინიშნება აღნიშნული სტრუქტურების ინფარქტი.
ალერედის მუნიციპალიტეტი

ალერედის მუნიციპალიტეტი — მუნიციპალიტეტი (დანიურად — ) დანიის აღმოსავლეთ ნაწილში, კუნძულ ზელანდიაზე, დედაქალაქის რეგიონში. მუნიციპალიტეტის ფართობი 67.44 კმ²-ია, მოსახლეობა 26,128 ადამიანს შეადგენს (2025), ხოლო მოსახლეობის სიმჭიდროვე 387.4 ადამიანია კმ²-ზე. მთავარი ქალაქი და მუნიციპალური საბჭოს ცენტრია ლილერედი.
ბალერუპის მუნიციპალიტეტი

ბალერუპის მუნიციპალიტეტი — მუნიციპალიტეტი (დანიურად — ) დანიის აღმოსავლეთ ნაწილში, კუნძულ ზელანდიაზე, დედაქალაქის რეგიონში. მდებარეობს კოპენჰაგენის ცენტრიდან 15 კილომეტრში. მუნიციპალიტეტის ფართობი 34.09 კმ²-ია, მოსახლეობა 52,939 ადამიანს შეადგენს (2025), ხოლო მოსახლეობის სიმჭიდროვე 1,553 ადამიანია კმ²-ზე. მუნიციპალური ცენტრია ქალაქი ბალერუპი.
კოპენჰაგენის მუნიციპალიტეტი

კოპენჰაგენის მუნიციპალიტეტი — მუნიციპალიტეტი (დანიურად — ) დანიის აღმოსავლეთ ნაწილში, კუნძულ ზელანდიაზე, დედაქალაქის რეგიონში. იგი უდიდესია ქალაქ კოპენჰაგენის შემადგენელ ოთხ მუნიციპალიტეტს შორის. მოიცავს ქალაქის ისტორიული ნაწილის ცენტრსა და ღირსშესანიშნაობების უმრავლესობას. მუნიციპალიტეტის ფართობი 90.9 კმ²-ია, მოსახლეობა 667,099 ადამიანს შეადგენს (2025), ხოლო მოსახლეობის სიმჭიდროვე 7,340 ადამიანია კმ²-ზე.
თემო რე

თემო რე – რეჟისორ ანკა გუჯაბიძის ფოტოფილმი, რომლის პრემიერა 2025 წელს როტერდამის საერთაშორისო კინოფესტივალზე შედგა და მოიპოვა ორი ჯილდო — „ “ და „ “.

სიუჟეტი
„თემო რე“ თემო რეხვიაშვილის სადებიუტო რომანის, „კურიერის ამბების“ ეკრანიზაციაა, რომელიც ეფუძნება შავ-თეთრი ფოტომონტაჟის ფორმატს და აერთიანებს მხატვრული და დოკუმენტური კინოს ელემენტებს.

ფილმის პერსონაჟი, თემო, პროფესიით მსახიობია, თუმცა, კურიერადაც უწევს მუშაობა. თემო ერთი დღის განმავლობაში თბილისში მოპედით გადაადგილდება და საღამოს გარეუბნის ერთ-ერთ თეატრში თამაშობს. დღის განმავლობაში განცდილი და ნანახი სიღარიბის, უსამართლობის, კორუფციისა და გაუცხოების სურათები, ღამით მის დამზაფვრელ ხილვაში გადაიზრდება.

როლებში
თემო რეხვიაშვილი (როლში: თემო რე)
მიხეილ აბრამიშვილი (როლში: ტყის სული)
სანდრო კალანდაძე (როლში: ხელოსანი)
ნატალია გაბისონია (როლში: მენეჯერი)
თამარა ჩუმაშვილი (როლში: მენეჯერის ასისტენტი)
დავით გაბუნია (როლში: გამგებლის დაცვა)
გაგა შიშინაშვილი (როლში: გამგებელი)
გიგი რეხვიაშვილი (როლში: ძმა)
ნანიტა რეხვიაშვილი (როლში: და)
აკაკი სიორიძე (როლში: თეატრის მსახიობი)
ილია ქორქაშვილი (როლში: ბიჭი ტყეში)
ბექა ხაჩიძე (როლში: ბიჭი ტყეში)
თამარ დავლაძე (როლში: დედა)
ნელი ჭიჭინაძე (როლში: ბებია აივანზე)
გვანცა ენუქიძე (როლში: ჟურნალისტი სკვერში)
ანანო მახარაძე (როლში: ჟურნალისტი სკვერში)
ირაკლი სირბილაშვილი (როლში: ოპერატორი სკვერში)
დავით ხორბალაძე (როლში: ოპერატორი სკვერში)
ლანა ყავრელიშვილი (როლში: ოპერატორი სკვერში)
ირაკლი გრძელიშვილი (როლში: მაყურებელი თეატრში)
ავთო დიასამიძე (როლში: მაყურებელი თეატრში)
ნინო ჟვანია (როლში: მაყურებელი თეატრში)
ანანო ალავიძე (როლში: ჟურნალისტი სკვერში)

ჯილდოები
„ “
„ “
„ ' “
„ოქროს პრომეთე“ საუკეთესო მხატვრული მოკლემეტრაჟიანი ფილმისთვის
ჯეიმზ ედუარდ კილერი

ჯეიმზ ედუარდ კილერი (; დ. 10 სექტემბერი, 1857, ლა-სალი, აშშ — გ. 12 აგვისტო, 1900, სან-ფრანცისკო, აშშ) — ამერიკელი ასტრონომი. აშშ-ის მეცნიერებათა ეროვნული აკადემიის წევრი (1900).

ბიოგრაფია
ჯეიმზ ედუარდ კილერი დაიბადა 1857 წლის 10 სექტემბერს ლა-სალში, ილინოისის შტატში. 1881 წელს დაამთავრა ჰოპკინსის უნივერსიტეტი ბალტიმორში. შემდეგ მუშაობდა ალეგენის ობსერვატორიაში. 1883-1884 წლებში სწავლობდა ჰაიდელბერგსა და ბერლინში რ.ვ. ბუნზენისა და ჰ. ჰელმჰოლცის ხელმძღვანელობით, რის შემდეგაც დაბრუნდა ალეგენის ობსერვატორიაში. 1886-1891 წლებში მუშაობდა ლიკის ობსერვატორიაში, 1891-1898 წლებში იყო ალეგენის ობსერვატორიის დირექტორი, ხოლო 1898 წლიდან გახდა ლიკის ობსერვატორიის დირექტორი.

მისი ძირითადი წვლილი ნისლეულებისა და პლანეტარული სპექტრული კვლევის სფეროში იყო. მან აჩვენა, რომ აირისებრი ნისლეულები, ვარსკვლავების მსგავსად, შესამჩნევი რადიალური სიჩქარეებით ხასიათდებიან და გაზომა ზოგიერთი დიფუზური და პლანეტარული ნისლეულის რადიალური სიჩქარეები (1890). 1895 წელს მან ჩაატარა სატურნის რგოლების სხვადასხვა ნაწილის რადიალური სიჩქარის ზუსტი გაზომვები და აღმოაჩინა, რომ რგოლის შიდა კიდე უფრო სწრაფად ბრუნავს, ვიდრე გარე კიდე, რითაც პირდაპირი მტკიცებულება მისცა ჯ. კლერკ მაქსველის თეორიულ პროგნოზს, რომ რგოლი შედგება ერთმანეთისგან დამოუკიდებლად მოძრავი მცირე ნაწილაკებისგან. ლიკის ობსერვატორიაში 36 დიუმიანი კროსლის რეფლექტორით მიღებული ნისლეულის ფოტოების დიდი რაოდენობის შესწავლის საფუძველზე, მან დაასკვნა, რომ მათ შორის სპირალური ნისლეულები ჭარბობენ, რომლებიც მოგვიანებით გალაქტიკებად იქნა იდენტიფიცირებული. ჯ. ე. ჰეილთან ერთად, ის იყო ასტროფიზიკური ჟურნალის პირველი რედაქტორი.

მას მიენიჭა ამერიკის ხელოვნებისა და მეცნიერების აკადემიის რამფორდის მედალი (1898) და მეცნიერებათა ეროვნული აკადემიის დრეიპერის მედალი (1899).

ხსოვნა
მის პატივსაცემად,
მთვარის ერთ-ერთ კრატერს დაარქვეს კილერი;
მარსის ერთ-ერთ კრატერს დაარქვეს კილერი;
მთავარი სარტყლის ერთ-ერთ ასტეროიდს დაარქვეს (2261) კილერი;
სატურნის რგოლის ერთ-ერთ ნაპრალს დაარქვეს კილერი.
ჰუმბოლდტის ჯაჭვი

ჰუმბოლდტის ჯაჭვი — კრატერების ჯაჭვი მთვარეზე. მდებარეობს მთვარის უკანა მხარის ჩრდილო-აღმოსავლეთ ნაწილში. სახელი ეწოდა, ჯაჭვის მახლობლად არებული ჰუმბოლდტის მიხედვით (დაამტკიცა საერთაშორისო ასტრონომიულმა კავშირმა 1976 წელს).

ჯაჭვის აღწერა
ჰუმბოლდტის ჯაჭვის სიგრძე 162.29 კმ-ია. იგი იწყება კრატერ ჰუმბოლდტის ჩრდილო-აღმოსავლეთით და გადაჭიმულია ჩრდილო-აღმოსავლეთიდან — სამხრეთ-დასავლეთის მიმართულებით. ჰუმბოლდტის ჯაჭვის უკიდურესი სელენოგრაფიული კოორდინატებია: ჩრდილო-დასავლეთი და სამხრეთ-აღმოსავლთი .
კურჩატოვის ჯაჭვი

კურჩატოვის ჯაჭვი — კრატერების ჯაჭვი მთვარეზე. მდებარეობს მთვარის უკანა მხარის ჩრდილო-აღმოსავლეთ ნაწილში. სახელი ეწოდა, ჯაჭვის მახლობლად არებული კურჩატოვის მიხედვით (დაამტკიცა საერთაშორისო ასტრონომიულმა კავშირმა 1976 წელს).

ჯაჭვის აღწერა
კურჩატოვის ჯაჭვის სიგრძე 234.91 კმ-ია. იგი იწყება კრატერ ჰუმბოლდტის სამხრეთ-დასავლეთით და გადაჭიმულია აღმოსავლეთიდან — დასავლეთის მიმართულებით. კურჩატოვის ჯაჭვის უკიდურესი სელენოგრაფიული კოორდინატებია: ჩრდილო-დასავლეთი და სამხრეთ-აღმოსავლთი .
წინა პერიკალოზური არტერიის სინდრომი

წინა პერიკალოზური არტერიის სინდრომი — პათოლოგიური ნევროლოგიური მდგომარეობა, გამოწვეული წინა პერიკალოზური არტერიის დაზიანებით. აღსანიშნავია, რომ ამ არტერიის იზოლირებული დაზიანება იშვიათია, ვინაიდან, უმეტესად, პერიკალოზური არტერიის ტერიტორიის ინფარქტი ვითარდება მთლიანი წინა ცერებრალური არტერიის პათოლოგიისას, რომელსაც ის გამოეყოფა. ძირითადი კლინიკური გამოვლინებები სინდრომის დროს არის სისუსტე დაზიანების საპირისპირო მხარეს (კონტრალატერალური ჰემიპარეზი) - განსაკუთრებით გამოხატული ქვედა კიდურებში, მეტყველების დარღვევები და ვიზუალური/მოტორული ჰემინეგლექტი (ერთი ნახევრის უარყოფა). მაგნიტურ-რეზონანსულ გამოსახულებაზე აღინიშნება კორძიანი სხეულისა და მიმდებარე ქერქის ინფარქტი.
მენდელეევის ჯაჭვი

მენდელეევის ჯაჭვი — კრატერების ჯაჭვი მთვარეზე. მდებარეობს მთვარის უკანა მხარის ჩრდილო-აღმოსავლეთ ნაწილში. სახელი ეწოდა, კრატერ მენდელეევის მიხედვით, რომლის ფსკერზეცაა განლაგებული (დაამტკიცა საერთაშორისო ასტრონომიულმა კავშირმა 1976 წელს).

ჯაჭვის აღწერა
კურჩატოვის ჯაჭვის სიგრძე 125.22 კმ-ია. იგი გადაჭიმულია ჩრდილოეთიდან-სამხრეთის მიმართულებით. მენდელეევის ჯაჭვის უკიდურესი სელენოგრაფიული კოორდინატებია: ჩრდილო-დასავლეთი და სამხრეთ-აღმოსავლთი .
უკანა პერიკალოზური არტერიის სინდრომი

უკანა პერიკალოზური არტერიის სინდრომი (ასევე ცნობილი, როგორც სპლენიალური (მორგვის) არტერიის სინდრომი) — პათოლოგიური ნევროლოგიური მდგომარეობა, გამოწვეული უკანა პერიკალოზური არტერიის დაზიანებით. ჩვეულებრივ, კორძიანი სხეულის მორგვის, ისევე, როგორც მთლიანად კორძიანი სხეულის ინფარქტი იშვიათია, ვინაიდან ის ხასიათდება მდიდარი სისხლმომარაგებითა და მრავალი კოლატერალით, თუმცა, გარკვეული ანატომიური თავისებურებების ან დაზიანებების შემთხვევაში შესაძლოა ადგილი ჰქონდეს მის ინფარქტს. სპლენიალური არტერია უმეტესად გამოეყოფა თავის ტვინის უკანა არტერიის თხემ-კეფის ტოტს, თავად თავის ტვინის უკანა არტერიას ან მის რომელიმე სხვა ტოტს, მიემართება ზემოთ (სუპერიორულად) და ამარაგებს კორძიანი სხეულის უკანა ნაწილს - მორგვს. კლინიკური გამოვლინებები მოიცავს მხედველობისა და მეტყველების დარღვევებს, კონცენტრაციის დაქვეითებას, ატაქსიას.
ჰოიბნერის შებრუნებული არტერიის სინდრომი

ჰოიბნერის შებრუნებული არტერიის სინდრომი (ასევე ცნობილი, როგორც მედიალური სტრიატული არტერიის სინდრომი) — პათოლოგიური ნევროლოგიური მდგომარეობა, გამოწვეული ჰოიბნერის შებრუნებული არტერიის დაზიანებით. ჰოიბნერის შებრუნებული არტერია გამოეყოფა თავის ტვინის წინა არტერიას, რის შემდეგაც უხვევს უკან და სისხლით ამარაგებს კუდიანი ბირთვის თავს, მკრთალი სფეროს შიგნითა ნაწილს, შიგნითა კაფსულის წინა ფეხს, ჰიპოთალამუსის წინა ნაწილს. შესაბამისად, ამ სტრუქტურების ინფარქტი აღინიშნება მაგნიტურ-რეზონანსულ გამოსახულებაზე ჰოიბნერის შებრუნებული არტერიის სინდრომისას. კლინიკური გამოვლინებები მოიცავს სისუსტეს დაზიანების საპირისპირო მხარეს (კონტრალატერალური ჰემიპარეზი. განსაკუთრებით გამოხატულია ზედა კიდურისა და სახის მიდამოში), მეტყველების დარღვევებს, დისფაგიას (ყლაპვის გაძნელება), ქცევით ცვლილებებს (აბულიას ან ჰიპერაქტიურობას).
ბროკას აფაზია

ბროკას აფაზია (ასევე ცნობილი, როგორც ექსპრესიული აფაზია) — პათოლოგიური ნევროლოგიური მდგომარეობა, გამოწვეული ბროკას არეს ინფარქტით. აღნიშნულ მიდამოს სისხლით ამარაგებს თავის ტვინის შუა არტერიის ზედა განყოფილება და, შესაბამისად, მისი დაზიანება არის მთავარი გამომწვევი. კლინიკური გამოვლინება მოიცავს მეტყველების დარღვევას, მიუხედავად იმისა, რომ მოსმენილის აღქმის უნარი, ჩვეულებრივ, ხელშეუხებელია. მეტყველებისას დაავადებული აკეთებს დიდ პაუზებს სიტყვებს შორის, რომლებიც არასწორი თანმიმდევრობით დალაგებული და გრამატიკულად გაუმართავია. მაგნიტურ-რეზონანსულ გამოსახულებაზე აღინიშნება მარცხენა ჰემისფეროს შუბლის ქვედა ხვეულის უკანა ნაწილის ინფარქტი, რაც შეესაბამება ბროკას არეს.
არაქნოიდული კისტა

არაქნოიდული კისტა — ქალასშიგა ან ხერხემლის არხის კეთილთვისებიანი პათოლოგია, რომელიც წარმოიქმნება თავისა და ზურგის ტვინის მფარავი არაქნოიდული გარსის შუაზე გაყოფის შედეგად, რის შემდეგაც მის შრეებს შორის არსებულ პოტენციურ სივრცეში გროვდება თავ-ზურგტვინის სითხე. განვითარების მიხედვით, არაქნოიდული კისტა შეიძლება იყოს როგორც თანდაყოლილი, ისე - შეძენილი - ტრავმის შედეგად წარმოქმნილი. ისინი უმეტესად მცირე ზომისაა, სიმპტომები კი დამოკიდებულია კისტის მდებარეობაზე, თუმცა, ძირითადად, უსიმპტომოა (კლინიკური გამოვლინებები გვხვდება მხოლოდ 5%-ში). დიაგნოზის დასასმელად გამოიყენება მაგნიტურ-რეზონანსული გამოსახულება.
ქალასშიგა ეპიდერმოიდული კისტა

ქალასშიგა ეპიდერმოიდული კისტა — კეთილთვისებიანი პათოლოგიური მასა, რომელიც წარმოიქმნება ემბრიონული განვითარების ადრეულ ეტაპზე ექტოდერმული სტრუქტურების ნერვულ მილში მოხვედრის შედეგად. კისტა გარედან დაფარულია ბრტყელი ეპითელური ქსოვილით, ხოლო სითხე შეიცავს კერატინსა და ცხიმოვან ნივთიერებებს. განსხვავებით დერმოიდული კისტისგან, ეპიდერმოიდული არ შეიცავს თმის ფოლიკულებს, ცხიმოვან და ოფლის ჯირკვლებს. კლინიკური გამოვლინებები დამოკიდებულია კისტას ადგილმდებარეობაზე, განვითარების მიხედვით კი უმეტესად არის თანდაყოლილი, თუმცა, იშვიათად შეიძლება წარმოიქმნას ტრავმის ან ნეიროქირურგიული ოპერაციის შემდეგ. დიაგნოზის დასასმელად გამოიყენება მაგნიტურ-რეზონანსული გამოსახულება, რაზეც ეპიდერმოიდულ კისტას აქვს "ჭუჭყიანი" შესახედაობა.
კორინა შუმახერი

კორინა შუმახერი (დ.2 მარტი,1969) — გერმანელი ჩემპიონი მხედარი. ქორწინებამდე გვარი-ბეტში.

პირადი ცხოვრება
კორინა შუმახერი ცხენოსანია. 2010 წელს მოიგო ევროპის ჩემპიონატი ვესტერნ სტილის ცხენოსნობაში. 1997 წელს კორინას შეეძინა ქალიშვილი, ჯინა-მარია, რომელიც პროფესიონალი ცხენოსანია, ხოლო 1999 წელს — ვაჟი, მიკი, რომელიც პროფესიონალი ავტორბოლელია და ფორმულა 1-ში ასპარეზობდა, თავისი მამისა და ბიძის გზას გაჰყვა.

კორინა დაქორწინებულია გერმანელ შვიდგზის ფორმულა 1-ის ჩემპიონ მიხაელ შუმახერზე და ყოფილი ფორმულა 1-ის მრბოლელის, რალფ შუმახერის, რძალი. კორინა და მაიკლი გერმანიაში დაქორწინდნენ 1995 წლის აგვისტოში. მაიკლზე დაქორწინებამდე, 1990-იანი წლების დასაწყისში, კორინა ურთიერთობაში იყო აინც-ჰარალდ ფრენცენთან .

შუმახერების ოჯახს ეკუთვნის ცხენების რანჩოები ტეხასში, ასევე შვეიცარიაში. რანჩო, რომელიც მდებარეობს ტეხასის შტატში, საქმიანობს რეინინგის ინდუსტრიის ყველა ასპექტში, ძირითადი აქცენტით ცხენების გაწვრთნასა და შეჯიბრებებში მონაწილეობაზე. რანჩო იღებს გარე ცხენების შეზღუდულ რაოდენობას თავის სასწავლო პროგრამაში.
ქალასშიგა დერმოიდული კისტა

ქალასშიგა დერმოიდული კისტა — კეთილთვისებიანი პათოლოგიური მასა, რომელიც წარმოიქმნება ემბრიონული განვითარების ადრეულ ეტაპზე ექტოდერმული სტრუქტურების ნერვულ მილში მოხვედრის შედეგად. კისტა გარედან დაფარულია ბრტყელი ეპითელური ქსოვილით, ხოლო სითხე შეიცავს კერატინს, ცხიმოვან ნივთიერებებსა და ქოლესტერინს. განსხვავებით ეპიდერმოიდული კისტისგან, დერმოიდული შეიცავს თმის ფოლიკულებს, ცხიმოვან და ოფლის ჯირკვლებს. კლინიკური გამოვლინებები დამოკიდებულია კისტას ადგილმდებარეობაზე, განვითარების მიხედვით კი არის თანდაყოლილი. დიაგნოზის დასასმელად გამოიყენება მაგნიტურ-რეზონანსული გამოსახულება, რაზეც შეინიშნება ცხიმის შემცველი სტრუქტურები.
მანციპაცია

მანციპაცია — ცივილური სამართლით საკუთრების უფლების წარმოშობის ერთ-ერთი გზა რომაულ სამართალში. მანციპაცია შეეძლო მხოლოდ რომის მოქალაქეს, მანციპირებადი ნივთების შესაძენად. მანციპაციის დროს ტარდებოდა სპეციალური რიტუალი, რომლის შემდეგ ნივთის მესაკუთრედ მყიდველი ითვლებოდა. მანციპაციის პროცესი ითვალისწინებდა არანაკლებ 5 რომის მოქალაქე მოწმის დასწრებას,.
In iure cessio

, უფლების დათმობა — ცივილური სამართლით საკუთრების უფლების წარმოშობის ერთ-ერთი გზა რომაულ სამართალში. იმართებოდა მოჩვენებითი სასამართლო პროცესი, სადაც მხარეები ვითომ ცდილობდნენ სასამართლოს წინაშე ნივთზე თავიანთი უფლების დამტკიცებას. რეალურად მყიდველი გამოდიოდა მოსარჩელის როლში და მოითხოვა კუთვნილის ნივთის უკან დაბრუნებას, ამ მოთხოვნას პასუხს არ სცემდა გამყიდველი, რაც ითვლებოდა მოსარჩელის პრეტენზიის დაკმაყოფილების საფუძვლად.
დრაგერის მუნიციპალიტეტი

დრაგერის მუნიციპალიტეტი — მუნიციპალიტეტი (დანიურად — ) დანიის აღმოსავლეთ ნაწილში, კუნძულ ზელანდიაზე, დედაქალაქის რეგიონში. მუნიციპალიტეტის ფართობი 18.41 კმ²-ია, მოსახლეობა 14,450 ადამიანს შეადგენს (2025), ხოლო მოსახლეობის სიმჭიდროვე 784.9 ადამიანია კმ²-ზე. მუნიციპალიტეტი მერია კენეთ გეტერუპი, რომელიც დანიის კონსერვატიული პარტიის წევრია. მუნიციპალიტეტის ცენტრი ქალაქი დრაგერი.

პოლიტიკა
მუნიციპალური საბჭო შედგება 15 წევრისგან, რომლებიც 4 წლის ვადით აირჩევიან.
ბლეიკის ჯიბის კისტა

ბლეიკის ჯიბის კისტა — თავის ტვინის მეოთხე პარკუჭის ლიქვორით გაბერვით მიღებული პათოლოგიური წარმონაქმნი. ბლეიკის ჩანთა (მეოთხე პარკუჭის ტელა ქოროიდეა) არის ნორმალური ანატომიური სტრუქტურა, რომელმაც ემბრიოლოგიური განვითარებისას უნდა განიცადოს რეგრესია და წარმოიქმნას მაგენდის კენტი ხვრელი (აკავშირებს მეოთხე პარკუჭს დიდ ცისტერნასთან). შესაბამისად, როდესაც არ ხდება ბლეიკის ჩანთის ქსოვილის რეგრესია, ირღვევა თავ-ზურგტვინის სითხის ნორმალური დინება პარკუჭებსა და ცისტერნებში, მეოთხე პარკუჭში გროვდება დიდი რაოდენობით ლიქვორი, რის გამოც მისი ქვედა კედელი (ქვემო ტვინოვანი ფარდა) იწელება მის უკან მდებარე დიდ ცისტერნაში და ვითარდება ბლეიკის ჩანთის კისტა. მდგომარეობა უმეტესად თავისით უმჯობესდება მოგვიანებით, როდესაც იხსნება ლუშკას წყვილი ხვრელი მეოთხე პარკუჭში.
ქოროიდული ნაპრალის კისტა

ქოროიდული ნაპრალის კისტა — თავის ტვინის ქოროიდულ ნაპრალში არსებული კეთილთვისებიანი კისტა. ქოროიდული ნაპრალი არის თავის ტვინის მედიალურ (შიგნითა) ზედაპირზე არსებული -ს ფორმის ნაპრალი ჰიპოკამპიდან მონროს არხამდე, რომელსაც ემაგრება სისხლძარღვოვანი წნული. კისტა უმეტესად არის ნეიროეპითელური ან არაქნოიდული. ჩვეულებრივ, ახასიათებს უსიმპტომო მიმდინარეობა და მათი აღმოჩენა ხდება შემთხვევით - მხოლოდ ძალიან იშვიათად იწვევს ქალასშიგა წნევის მატებასა და გულყრას.
როზალინდ ბაირნი

როზალინდ ბაირნი (დაბადების სახელი: როზალინდ ლორეტა მუნი; დ. 19 თებერვალი, 1904 — გ. 9 აგვისტო, 1989) — ამერიკელი მუნჯი კინოს მსახიობი. ცნობილი იყო თავისი მცირე, მაგრამ შთამბეჭდავი როლებით. გამოჩნდა ფილმებში: „ქარაფშუტები“ (1924), „შვიდი შანსი“ (1925) და „გრძელი შარვალი“ (1927).
ბიოგრაფია
წიმინდა გულის მონასტრის მოყვარულ მსახიობთა წარმოდგენებში მონაწილეობის შემდეგ, როზალინდ ბაირნმა ჰოლვუდის კინოკარიერა უსახელო როლების შესრულებით დაიწყო. გამოჩნდა 300-ზე მეტ ფილმში.

 -ის ფილმ „ცეცხლოვანი ახალგაზრდობის“ (1923) გადასაღებ მოედანზე, ის რეჟისორმა, ჯონ ფრანცის დილონმა შეამჩნია, და პატარა როლი მისცა.

როზალინდის ნიჭით გაოცებულმა დილონმა იწინასწარმეტყველა, რომ ბაირნი კინოინდუსტრიაში ბევრს მიაღწევდა. იმავე წელს მას სტუდიის უახლესი „აღმოჩენაც“ კი უწოდეს.

მიუხედავად იმისა, რომ მან მეორეხარისხოვანი და მესამეხარისხოვანი პერსონაჟების თამაში 1920-იანების ბოლომდე განაგრძო, მისი კარიერა ისე არ განვითარებულა, როგორც ამას სხვები ელოდნენ. 1929 წელს მან ფილმებში მონაწილეობა შეწყვიტა.
რჩეული ფილმოგრაფია
„ცეცხლოვანი ახალგაზრდობა“ (1923) — ფლაპერი ფაბიანი (როზალინდ მუნი);
„სარეველების ბაღი“ (1924);
„ახალგაზრდობის ღვინო“ (1924) — წვეულების მწეველი სტუმარი;
„ეს ყოფილა ქორწინება“ (1924);
„ამ სამყაროს სიკეთენი“ (1924);
„ქარაფშუტები“ (1924) — კონი გალისი;
„უმცროსი შერლოკი“ (1924) — მოლარე;
„შვიდი შანსი“ (1925) — ქუდების ჩამბარებელი (როზალინდ მუნი);
„დაკეტილი კარებები“ (1925);
„ქორწინების მორევი“ (1925) — წვეულების სტუმარი;
„პირველკურსელი“ (1926) — აჭიმებიანი გოგონა შემოდგომის ცეკვაზე;
„შუაღამის მზე“ (1926);
„კეისი კეტით“ (1927) — ფლოროდორა გოგონა;
„თანამედროვე ათი მცნება“ (1927);
„გრძელი შარვალი“ (1927);
„ზუსტად ეგ“ (1928);
„რა ღირს, ლამაზო?“ (1928);
„ლენა სმიტის შემთხვევა“ (1929);
„პარიზის უმანკონი“ (1929);